b'\n_START_ARTICLE_\nVjat\xc5\xa1eslav Zahovaiko\n_START_SECTION_\nFC Flora\n_START_PARAGRAPH_\n2006. aastal l\xc3\xb5i ta FC Flora meeskonnas Meistriliigas 21 m\xc3\xa4nguga 25 v\xc3\xa4ravat (1,2 v\xc3\xa4ravat m\xc3\xa4ngu kohta) ning osutus sellega maailma k\xc3\xb5rgliigade k\xc3\xb5ige efektiivsemaks r\xc3\xbcndajaks.\n_START_SECTION_\nUD Leiria\n_START_PARAGRAPH_\n30. detsembril 2009 s\xc3\xb5lmis Zahovaiko kahe ja poole aastase lepingu Portugali klubi UD Leiriaga. Esimese eestlasena Portugali k\xc3\xb5rgliiga klubiga lepingu s\xc3\xb5lminud Zahovaiko deb\xc3\xbcteeris UD Leirias liigakarikam\xc3\xa4ngus Braga Sportinguga (1:4). Algkoosseisus alustanud Zahovaiko vahetati v\xc3\xa4lja 73. minutil. Liigadeb\xc3\xbc\xc3\xbcdi tegi ta 2:0 v\xc3\xb5idum\xc3\xa4ngus Olhanense vastu, kui ta vahetati 90. minutil sisse. Esimese v\xc3\xa4rava l\xc3\xb5i ta 1:6 kaotatud s\xc3\xb5prusm\xc3\xa4ngus Portugali esiliigaklubi Fatima vastu.\n_START_SECTION_\nSillam\xc3\xa4e Kalev\n_START_PARAGRAPH_\nP\xc3\xa4rast m\xc3\xa4ngimist Soome KuPSis siirdus Zahovaiko Kreekasse, kuid lepingust sealse klubi FC Panachaikiga ei saanud asja ning Zahovaiko liitus \xc3\xbcleminekuakna viimasel tunnil hoopis Eesti klubiga Sillam\xc3\xa4e Kalev.\n_START_SECTION_\nKoondisekarj\xc3\xa4\xc3\xa4r\n_START_PARAGRAPH_\nEesti koondises on osalenud 2003. aastast 39 m\xc3\xa4ngus ja l\xc3\xb6\xc3\xb6nud kaheksa v\xc3\xa4ravat. Oma koondisedeb\xc3\xbc\xc3\xbcdi tegi Zahovaiko 10. veebruaril 2003 s\xc3\xb5pruskohtumises Ecuadori jalgpallikoondise vastu. Ta kuulus algkoosseisu, aga 90. minutil tuli tema asemel m\xc3\xa4ngu Dmitri Ustritski. M\xc3\xa4ng kaotati 1:0. M\xc3\xa4ngup\xc3\xa4eval oli Zahovaiko 21-aastane. Lisaks temale tegi samas m\xc3\xa4ngus ka deb\xc3\xbc\xc3\xbcdi Ott Reinum\xc3\xa4e. 3 p\xc3\xa4eva hiljem ehk 13. veebruaril kohtus koondis sama vastasega ja selles m\xc3\xa4ngus \xc3\xb5nnestus Zahovaikol avada oma v\xc3\xa4ravaarve koondises. See m\xc3\xa4ng l\xc3\xb5ppes 2:1 kaotusega.'